ભારત ચીન, બાંગ્લાદેશ અને પાકિસ્તાનની સરહદથી ઘેરાયેલો દેશ છે. એક તરફ ચીન છે, જે સતત પોતાની સેનાને ભારતીય સરહદ પર ઘુસણખોરી કરાવી રહ્યું છે તો બાંગ્લાદેશમાંથી અસામાજિક તત્વોને ચોરીછૂપી ભારતમાં ઘૂસી રહ્યાં છે. તો પાકિસ્તાન તરફથી સતત સંઘર્ષ વિરામનું ઉલ્લંઘન કરવામાં આવી રહ્યું છે, આપણી સેનાના જવાનોને ગદ્દારી કરીને શહીદ કરવામાં આવી રહ્યા છે અને આતંકવાદીઓને ભારતમાં ઘુસેડવામાં આવી રહ્યાં છે. દરેક દેશવાસી એ વાત જાણે છે કે ભારતીય સેનામાં કેટલી શક્તિ અને સામર્થ્ય છે, પરંતુ નેતાઓ દ્વારા કરવામાં આવી રહેલા રાજકારણના કારણે સેના પાંગળી પુરવાર સાબિત થઇ રહી છે, જે સૈનિક દેશ કાજે અને દેશના નાગરીકોની આઝાદી કાજે સરહદ પર તેનાત છે તે નેતાઓના રાજકીય દાવપેચમાં સલવાઇ ગયો છે.